Absol197, Dylan Vaughn, Endersai and 2 others reacted to this
mouthymerc, Desslok, Stan Fresh and 5 others reacted to this
JorArns, Ireul and splad reacted to this
whafrog, DanteRotterdam, jeffbrown and 3 others reacted to this
JorArns, Desslok, Stan Fresh and 2 others reacted to this
Stan Fresh, Nytwyng, Dylan Vaughn and 1 other reacted to this
Nytwyng, Stan Fresh and Endersai reacted to this
Takeshi84, Endersai, splad and 7 others reacted to this
Stan Fresh and Maelora reacted to this
Endersai, Stan Fresh, StarkJunior and 5 others reacted to this
Desslok, Nytwyng, StarkJunior and 1 other reacted to this
Dylan Vaughn, Stan Fresh and whafrog reacted to this
whafrog, Vestij Jai Galaar, AnomalousAuthor and 1 other reacted to this Alpe-vliegramp: Medevlieënier het vliegtuig glo ‘aspris’ laat neerstort | Maroela Media
Argieffoto van ‘n Airbus A319 van German Wings-lugredery (Foto: imgkid)
Volgens Brice Robin, staatsaanklaer van Marseille, was die medevlieënier, Andreas Lubitz (28), alleen in die kajuit van die Airbus A320 toe die vlieënier sy nood moes verlig. Lubitz, van Duitsland, het egter geweier om die vlieënier weer in die kajuit toe te laat en het ŉ knoppie gedruk wat die vliegtuig laat daal het.
Robin het ook die laaste 30 minute van die kajuit-opname bekend gemaak om te bepaal wat in die laaste halfuur van die vlug plaasgevind het. Tydens die eerste 20 minute gesels die vlieënier en Lubitz vriendelik met mekaar waarna Lubitz die vliegtuig oorneem wanneer die vlieënier moet opstaan “omdat die natuur roep”.
Lubitz versnel dan die vliegtuig se daling deur middel van die moniteringstelsel. Robin het dit as “ŉ vrywillige aksie” beskryf.
Tydens die laaste 10 minute van die opname versoek die vlieënier Lubitz ŉ paar keer om die deur oop te maak sodat hy toegang kan bekom tot die kajuit. Hy klop aan die deur, maar daar is geen reaksie nie. Lubitz se asemhaling is egter duidelik hoorbaar op die opname tot die impak.
Robin het dit benadruk dat Lubitz nie bekend is as ŉ terroris nie. “Ek dink hy het geweier om die deur oop te maak en het die knoppie gedraai om die vliegtuig te laat daal. Die medevlieënier het vrywillig opgetree. Hy is nie bekend as ŉ terroris nie, glad nie.”
Hy het gesê die moontlikheid dat Lubitz wou selfmoord pleeg kan nie uitgesluit word nie. Lubitz se familie het reeds Marseille verlaat.
Ek kan dit nie glo nie. Wonder of is daar nie dalk ‘n mediese rede vir die optrede nie. Dalk ‘n tipe aanval of iets gekry? Ek weet niks van vliegtuie nie, maar word die kajuit normaalweg gesluit as een van die vlieeniers die kajuit verlaat?
Hoekom ander se lewe neem as jyself wil selfmoord pleeg?
Regtig skokkend. Se’ nou ‘n gewroegde/ affirman action pilot? 1 wat kwaad is vir v Riebeeck of Rodes? Dan val almal buite Howich enroute Jhb to Dbn?
Die deur na die kajuit word as standaard gesluit om meer redes maar grootliks as teenvoeter vir kapings.
n Ander se motiewe is duister. As dit wel die geval is, is dit barbaars.
Nou hoe is sy familie so vinnig daar weg het hulle dalk iets geweet iets klink nie lekker
Deacon D · 4 jaar gelede
daar moet om geen omstandighede net een persoon in die kajuit wees nie. Wat as die enkel persoon in die kajuit ‘n hartaanval kry of vir een of ander mediese rede ineenstort? Dis dom as jy my vra.
Goeie genugtig. Dis vreeslik. Sulke goed maak mens benoud. Jy is so “uitgelewer” aan ander se optrede. Hoe in die liewe lewe kan jy nou ooit so iets verwag. Ek hoop elkeen wat aan ‘n vliegtuig se stuurwiel vat – word VOOR ELKE vlug deur ‘n masjien gedruk wat jou sielkundig toets om te kyk of jy “gesond” is.
Dis bitter hartseer dat soveel ander saam hom moes sterf! Sterkte aan almal betrokke.